Eswatini inodanwazve ichinzi kaNgwane kana Eswatini inyika iri kuchamhembe kweAfrica. Nyika iyi yakakombwa neSouth Africa kumaodzanyemba, chamhembe madokero nekuchamhembe kwakadziva kumabvazuva; kumaodzanyemba kwakadziva kumabvazuva inoganhurana neMozambique. Nyika iyi nevanhu vemo vanotora zita kubva kuna Mambo Mswati II. Swaziland ndiyo yedzimwe nyika dikisa muAfrica. Kubva kumaodzanyemba kusvika kuchamhembe kwayo pane makiromita 200, uye kubva kumabvazuva kusvika kumadokero pane makiromita 130. Asi zvakadaro nyika iyi inowanikwa rutaranyika rwakatsaukana nemamiriro ekunze akasiyana siyana; kumakomo kunotonhorera kwakadzika kunopisa uye kwakawoma. Vagari veSwaziland ndeverudzi rwechiSwati vanotaura rurimi rweSiSwati. Nyika iyi yakavaururwa pakati pemwaka wechizana 18 ichitungamirwa naNgwane III; miganhu yayo iriko zvino yakatarwa mugore 1881. Mushure meHondo yeVangirandi neMabhunu, Swaziland yakava Nyika yakachengetedzwa neBritain kubva mugore 1903 kusvika 1967, cihizowana kuzvitonga musi wa 6 September 1968.